
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 739 


14 Ιουνίου 2002 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Αντικατάσταση, τροποποίηση και συμπλήρωση της 
υπ’ αριθ. Υ2/οικ.3303/1.8.2001 (ΦΕΚ Β' 1029) από¬ 
φασης «Κριτήρια και διαδικασία για την έκδοση 
άδειας σκοπιμότητας μηχανημάτων ιοντιζουσών 

ακτινοβολιών για ιατρικές εφαρμογές». 1 

Χαρακτηρισμός I. Ναού Αγίου Γεωργίου και δεξαμε¬ 
νής νερού Δημ. Διαμ. Λάκκων, Δήμου Μουσούρων 
επαρχ. Κυδωνιάς, Ν. Χανιών ως ιστορικών διατηρη¬ 
τέων μνημείων. 2 

Σύσταση Δημοτικού Νομικού Προσώπου με την επω¬ 
νυμία «ΝΟΜΙΚΟ ΠΡΟΣΩΠΟ ΕΘΕΛΟΝΤΙΚΗΣ ΠΥ¬ 
ΡΟΣΒΕΣΗΣ ΚΑΙ ΠΕΡΙΒΑΛΛΟΝΤΟΣ» στο Δήμο Πυ¬ 
θαγορείου Ν. Σάμου. 3 

Έγκριση του Οργανισμού Εσωτερικής Υπηρεσίας του 
Ν.Π.Δ.Δ. με την επωνυμία «ΔΗΜΟΤΙΚΟΙ ΠΑΙΔΙΚΟΙ 
ΣΤΑΘΜΟΙ ΔΗΜΟΥ ΠΥΘΑΓΟΡΕΙΟΥ Ν. ΣΑΜΟΥ» ( Ν. 

2880/2001). 4 

Απόκτηση ελληνικής ιθαγένειας της ομογενούς Κέσω- 
βαΣβετλάνας του Ισαάκ. 5 


Τροποποίηση της 18092/27.12.2002 αποφάσης του 
Γενικού Γραμματέα Περιφέρειας Πελοποννήσου 
(ΦΕΚ 12/Β714.1.2002) που αφορά τη σύσταση 
«Αναπτυξιακής Δημοτικής Επιχείρησης Ηραίας» 


στο Δήμο Ηραίας Νομού Αρκαδίας. 6 

Χορήγησης άδειας κυκλοφορίας φαρμακευτικού ιδιο¬ 
σκευάσματος ΕΑΜΒΕΤΑ. 7 

Χορήγησης άδειας κυκλοφορίας φαρμακευτικού ιδιο¬ 
σκευάσματος ΤΗΒΙΟΕΑΝ. 8 

Ανάκληση άδειας κυκλοφορίας φαρμακευτικών ιδιο¬ 
σκευασμάτων ΑΘΤΙΡΕϋΟΝ & ΑΙΚΕΒΑΝ. 9 

Ανάκληση άδειας κυκλοφορίας φαρμακευτικών ιδιο¬ 
σκευασμάτων ΟΙΙΑΘΤ, ΕΧΟδυΡΡ & ΙΜΙΙΗΑΝ. 10 

Ανάκληση άδειας κυκλοφορίας φαρμακευτικών ιδιο¬ 
σκευασμάτων, ΡυΒΓΝΕΤΗΟί & 3ΕΜΡΒΕΧ. 11 

Ανάκληση άδειας κυκλοφορίας φαρμακευτικών ιδιο¬ 
σκευασμάτων, ΙΕυΚΕΒΑΝ & ΙΑΝΥΙδ. 12 


ΑΠΟΦΑΣΕΙ Σ 

Αριθ. Γ.Π.οικ. 54067 (1) 

Αντικατάσταση, τροποποίηση και συμπλήρωση της υπ’ 
αριθ. Υ2/οικ.3303/1.8.2001 (ΦΕΚ ΒΊ029) απόφασης 
«Κριτήρια και διαδικασία για την έκδοση άδειας σκοπι¬ 
μότητας μηχανημάτων ιοντιζουσών ακτινοβολιών για 
ιατρικές εφαρμογές». 

Ο ΥΦΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Το άρθρο 11 παρ. 1 και 2του Ν. 2920/2001 «Σώμα Επι¬ 
θεωρητών Υπηρεσιών Υγείας και Πρόνοιας και άλλες δια¬ 
τάξεις (ΦΕΚΑΊ31). 

2. Τις διατάξεις του Ν.Δ 181/1974 «περί προστασίας εξ 
ιοντιζουσών ακτινοβολιών» (ΦΕΚ Α' 347). 

3. Την Κ.Υ.Α 1014 (ΦΟΡ) 94 «Έγκριση Κανονισμών Ακτι¬ 
νοπροστασίας» (ΦΕΚ Β'216/6.3.2001). 

4. Την αριθ. 6459/31.10.01 Κοινή Υπουργική Απόφαση 
του Πρωθυπουργού και του Υπουργού Υγείας και Πρό¬ 
νοιας «Ανάθεση αρμοδιοτήτων στους Υφυπουργούς 
Υγείας και Πρόνοιας Έκτορα Νασιώκα, Ελπίδα Τσουρή 
και Δημήτριο Θάνο». 

5. Τις διατάξεις της παρ. 2 του άρθρου 1 του Ν. 
2469/1997 (ΦΕΚΑ'38) και το γεγονός ότι από την απόφα¬ 
ση αυτή δεν προκύπτει δαπάνη σε βάρος του κρατικού 
προϋπολογισμού, αποφασίζουμε: 

Αντικαθιστούμε, τροποποιούμε και συμπληρώνουμε 
την υπ’ αριθ. Υ2/οικ. 3303/1.8.2001 (ΦΕΚ ΒΊ029) απόφα¬ 
σή μας «Κριτήρια και διαδικασία για την έκδοση άδειας 
σκοπιμότητας μηχανημάτων ιοντιζουσών ακτινοβολιών 
για ιατρικές εφαρμογές», ως εξής: 

1. Αρχειοθέτηση στοιχείων. 

1.1. Στις διευθύνσεις υγείας κάθε Νομαρχιακής Αυτοδι¬ 
οίκησης τηρούνται αρχεία, σε έντυπη και ηλεκτρονική 
μορφή, των ακτινοδιαγνωστικών εργαστηρίων, των εργα¬ 
στηρίων πυρηνικής ιατρικής και των τμημάτων ακτινοθε- 
ραπευτικής ογκολογίας κάθε φορέα, ανεξάρτητα από τη 
νομική μορφή του. Τα αρχεία αυτά ενημερώνονται τον Ια¬ 
νουάριο κάθε χρόνου. 

Στα παραπάνω αρχεία, για κάθε εργαστήριο, περιλαμ¬ 
βάνονται απαραιτήτως: 

α. Τα είδη και ο αριθμός των εξετάσεων που διενεργή- 
θηκαν από κάθε μηχάνημα κατά τον προηγούμενο χρόνο. 

β. Τα είδη των εξετάσεων για τις οποίες το εργαστήριο 
εμφανίζει χρόνο αναμονής για την πραγματοποίηση ρα¬ 
ντεβού σε εξωτερικούς ασθενείς μεγαλύτερο των δεκα¬ 
πέντε (15) εργασίμων ημερών. 

γ. Η χρονολογία κατασκευής κάθε στοιχείου του εξο¬ 
πλισμού και του λογισμικού του. 

1.2. Τα στοιχεία της παρ. 1.1 υποβάλλονται υποχρεωτι¬ 
κά τον Ιανουάριο κάθε χρόνου, από τους διευθυντές ή 
τους επιστημονικούς υπεύθυνους των εργαστηρίων. 

1.3. Η υποβολή των ετήσιων ενημερωτικών στοιχείων από 
κάθε εργαστήριο, ανεξάρτητα από την νομική μορφή του 
φορέα, αποτελεί απαραίτητη προϋπόθεση για την ανανέω¬ 
ση της άδειας λειτουργίας του φορέα ή του καταστήματος. 

1.4. Οι διευθυντές υγείας κάθε Νομαρχιακής Αυτοδιοί¬ 
κησης κοινοποιούν όλα τα στοιχεία της παρ. 1.1 στην Ελ¬ 
ληνική Επιτροπή Ατομικής Ενέργειας (Ε.Ε.Α.Ε) και στην 
αρμόδια υπηρεσία του Υπουργείου Υγείας και Πρόνοιας. 

2. Κριτήρια χορήγησης άδειας σκοπιμότητας. 

2.1. Η απόφαση του Νομάρχη για τηχορήγηση της άδει¬ 
ας σκοπιμότητας πρέπει να περιέχει ειδική αιτιολογία στα 
εξής κριτήρια: 

α. Εξυπηρέτηση του δημοσίου συμφέροντος. 

β. Καταλληλότητα της περιοχής για εγκατάσταση του 
μηχανήματος. 

γ. Πυκνότητα του πληθυσμού και πιθανότητα επιβάρυν¬ 
σης της υγείας των κατοίκων της περιοχής από την άσκο¬ 
πη διασπορά πηγών και μηχανημάτων παραγωγής ιοντι- 
ζουσών ακτινοβολιών. 

δ. Ανάπτυξη νέωντεχνικών και ανάγκη εκσυγχρονισμού 
των υπαρχόντων εργαστηρίων. 

2.2. Άδεια σκοπιμότητας για κάθε νέο μηχάνημα ιοντι- 
ζουσών ακτινοβολιών χορηγείται ιδίως, σε συνδυασμό 
και με τα υπόλοιπα κριτήρια: 

α. Ότανη οδική απόσταση του τόπου εγκατάστασηςτου 
νέου μηχανήματος από το πλησιέστερο όμοιο μηχάνημα 
που έχει ήδη λάβει άδεια λειτουργίας ή άδεια σκοπιμότη¬ 
τας είναι μεγαλύτερη των πενήντα (50) χιλιομέτρων. 

β. Όταν τα λειτουργούντα όμοια μηχανήματα της πε¬ 
ριοχής εμφανίζουν σε εξετάσεις, που διενεργούν σε εξω¬ 
τερικούς (μη νοσηλευόμενους) ασθενείς, χρόνο αναμο¬ 
νής για ραντεβού μεγαλύτερο των δεκαπέντε (15) εργα¬ 
σίμων ημερών. 

γ. Όταν τα λειτουργούντα εργαστήρια δεν έχουν ανα¬ 
νεώσει τον εξοπλισμό υψηλής τεχνολογίας ή το λογισμι¬ 
κό τους τα τελευταία πέντε (5) χρόνια. 

2.3. Όταν πρόκειται για την εγκατάσταση καιλειτουργία 
συστημάτων τομογραφίας με εκπομπή ποζιτρονίων, κα¬ 
θορίζεται ανώτατος επιτρεπόμενος αριθμός αδειών ανά 
υγειονομική Περιφέρεια, με βάση τον πληθυσμό της 
όπως προκύπτει από την τελευταία απογραφή. Ειδικότε¬ 
ρα, για κάθε υγειονομική Περιφέρεια με πληθυσμό από 
πεντακόσιες χιλιάδες (500.000) μέχρι ένα εκατομμύριο 
(1.000.000) κατοίκους επιτρέπεται η χορήγηση μιας άδει¬ 
ας. Δεν χορηγείται άδεια σε υγειονομικές Περιφέρειες με 
πληθυσμό μικρότερο των πεντακοσίων χιλιάδων 
(500.000) κατοίκων. Σε υγειονομικές Περιφέρειες με πλη¬ 
θυσμό πάνω από ένα εκατομμύριο (1.000.000) κατοίκους 
επιτρέπεται η χορήγηση μιας άδειας για κάθε ένα εκα¬ 
τομμύριο κατοίκους. Για τον καθορισμό του ανώτατου 
επιτρεπόμενου αριθμού αδειών στις Περιφέρειες αυτές 
προστίθεται στο σύνολο του πληθυσμού τους και ο πλη¬ 


θυσμός των ομόρων υγειονομικών Περιφερειών στην πε¬ 
ριοχή των οποίων δεν επιτρέπεται η χορήγηση άδειας 
επειδή έχουν λιγότερους από πεντακόσιες χιλιάδες 
(500.000) κατοίκους. Όμορες Περιφέρειες για την εφαρ¬ 
μογή αυτής της διάταξης είναι: 

α. Η Περιφέρεια Δυτικής Ελλάδας με τις Περιφέρειες 
Ιονίων Νήσων και Ηπείρου. 

β. Η Περιφέρεια Θεσσαλίας με την Περιφέρεια Στερεός 
Ελλάδας. 

γ. Η Περιφέρεια Αττικής με τις Περιφέρειες Βορείου Αι¬ 
γαίου, Νοτίου Αιγαίου και Πελοποννήσου. 

Η χορήγηση ή η άρνηση χορήγησης της άδειας γίνεται 
με βάση τα κριτήρια της παρ. 2.1 αυτής της απόφασης και 
επί πλέον λαμβάνεται υπόψη: 
α. Η φύση του φορέα ως δημόσιου νοσοκομείου, 
β. Ητριτοβάθμιαπαροχή υπηρεσιών υγείας απότο φορέα, 
γ. Η εξυπηρέτηση απότο φορέα ογκολογικών ασθενών, 
δ. Η εκπαίδευση του επιστημονικού προσωπικού στην 
τεχνολογία και η πιστοποίησή της από διεθνείς εκπαιδευ¬ 
τικές διαδικασίες και αναγνωρισμένα κέντρα, 
ε. Η παροχή από το φορέα εκπαιδευτικού έργου, 
στ. Το επιστημονικό έργο του φορέα. 

2.4. Η άδεια σκοπιμότητας χορηγείται υποχρεωτικά 
όταν πρόκειται για εγκατάσταση κάθε μορφής εξοπλι¬ 
σμού ιοντιζουσών ακτινοβολιών σε νοσοκομεία, στα 
οποία οι νοσηλευόμενοι ή εξωτερικοί ασθενείς διακομίζο¬ 
νται προς τα εργαστήρια άλλων φορέων για τη διενέργεια 
διαγνωστικών εξετάσεων ή θεραπευτικών πράξεων, κα¬ 
θώς και όταν ο χρόνος αναμονής για μη επείγουσες εξε¬ 
τάσεις υπερβαίνει τις πέντε (5) εργάσιμες ημέρες. 

2.5. Γ ια τα κλασσικά οδοντιατρικά ακτινολογικά μηχα¬ 
νήματα δεν απαιτείται άδεια σκοπιμότητας. Δεν απαιτεί¬ 
ται επίσης άδεια σκοπιμότητας για ένα απλό ακτινολογι¬ 
κό σύστημα (ακτινογράφησης ή και ακτινοσκόπησης). 

3. Διαδικασία χορήγησης της άδειας σκοπιμότητας. 

3.1. Η διεύθυνση υγείας της Νομαρχιακής Αυτοδιοίκη¬ 
σης αποστέλλει προς την τριμελή επιτροπή του Υπουρ¬ 
γείου Υγείας και Πρόνοιας (άρθρ. 11 παρ. 1 του Ν. 2920/ 
2001) τον υπηρεσιακό φάκελο, μαζί με έκθεση η οποία 
πρέπει να περιέχει ειδική αιτιολογία σε όλα τα κριτήρια 
που ορίζονται στην παρούσα απόφαση. 

3.2. Ο αρμόδιος Νομάρχης χορηγεί την απαιτούμενη 
άδεια σκοπιμότητας μόνο μετά από σύμφωνη γνώμη της 
τριμελούς επιτροπήςτου Υπουργείου Υγείας και Πρόνοιας. 

Στην αιτιολογημένη απόφαση του αρμόδιου Νομάρχη, 
εκτός από την αιτιολογία με βάση τα κριτήρια που ορίζονται 
με την παρούσα απόφαση, μνημονεύονται απαραιτήτως ο 
αριθμός των ομοίων μηχανημάτων που λειτουργούν στην 
ίδια περιφέρεια και ο πληθυσμός που αυτά εξυπηρετούν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 3 Ιουνίου 2002 

Ο ΥΦΥΠΟΥΡΓΟΣ 

ΕΚΤΟΡΑΣ ΝΑΣΙΩΚΑΣ 
-♦- 

Αριθ. ΥΠΠΟ/ΓΔΑ/ΑΡΧ/Β1 /Φ38/ΚΗΡ/23997/878 (2) 

Χαρακτηρισμός I. Ναού Αγίου Γεωργίου και δεξαμενής νε¬ 
ρού Δημ. Διαμ. Λάκκων, Δήμου Μουσούρων επαρχ. Κυ¬ 
δωνιάς, Ν. Χανιών ως ιστορικών διατηρητέων μνημείων. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ.Α. ΥΠΠΟ/ΓΝΌΣ/49095/30.10.1991 (ΦΕΚ 

987/Β/28.11.91 και ΦΕΚ 17/Β/16.1.92) για Μεταβίβαση 
αρμοδιοτήτων Υπουργού και δικαιώματος υπογραφής 
«Με Εντολή Υπουργού» στους Γ. Γραμματέα, Ειδ. Γραμ- 
ματέα, Προϊστάμενους Δ/νσεων, Τ μημάτων και Γ ραφείων 
του ΥΠΠΟ. 

2) Το άρθρο 52του Κ.Ν. 5351/32 «Περί Αρχαιοτήτων». 

3) Την ομόφωνη γνωμοδότηση του Τοπικού Συμβουλίου 
Μνημείων Δυτικής Κρήτης όπως αυτή διατυπώθηκε στην 
αριθμ. 12/15.4.2002 Συνεδρία του, αποφασίζουμε: 

Χαρακτηρίζουμε τον Ιερό Ναό Αγίου Γεωργίου και τη 
δεξαμενή νερού, που βρίσκονται στο Δημ. Διαμ. Λάκκων, 
Δήμου Μουσούρων, επαρχ. Κυδωνιάς, Ν. Χανιών, ως 
ιστορικά διατηρητέα μνημεία, επειδή αποτελούν ένα αρ¬ 
χιτεκτονικό σύνολο της όψιμης ενετοκρατίας στον πυρή¬ 
να του οικισμού. 

Ο ναός του Αγίου Γεωργίου ανήκει στον τύπο του μονό- 
χωρου καμαροσκέπαστου και είναι κτισμένος σε δύο φά¬ 
σεις. Η παλαιότερη φάση χρονολογείται πιθανότατα στα 
τέλη του 15ου αρχές 16ου. 

Στη μεταγενέστερη επέκταση του ναού σώζεται επι¬ 
γραφή με χρονολογία 1580. 

Σε απόσταση 100 μ. δυτικά του ναού και της ιδίας εποχής 
με αυτόν βρίσκεται θολωτή δεξαμενή νερού η οποία συλ¬ 
λέγει το νερό πηγής που βρίσκεται στη δυτική πλευρά της. 

Από τις διατάξεις αυτήςτης απόφασης δενπροκύπτουν 
δαπάνες σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Μαΐου 2002 

Με εντολή Υπουργού 
Ο Διευθυντής 

ΙΣΙΔΩΡΟΣ «ΑΚΟΥΡΗΣ 

-♦- 

Αριθ. 2661 (3) 

Σύσταση Δημοτικού Νομικού Προσώπου με την επωνυμία 
«ΝΟΜΙΚΟ ΠΡΟΣΩΠΟ ΕΘΕΛΟΝΤΙΚΗΣ ΠΥΡΟΣΒΕΣΗΣ 
ΚΑΙ ΠΕΡΙΒΑΛΛΟΝΤΟΣ» στο Δήμο Πυθαγορείου Ν. Σά¬ 
μου. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 203 του Π.Δ.410/95 Κωδι¬ 
κοποίηση σε ενιαίο κείμενο Νόμου με τίτλο ΔΗΜΟΤΙΚΟΣ 
ΚΑΙ ΚΟΙΝΟΤΙΚΟΣ ΚΩΔΙΚΑΣ των ισχυουσών διατάξεων 
του ΔΚΚ όπως τροποποιήθηκαν και συμπληρώθηκαν. 

2. Τις διατάξεις του Ν.2503/1997 «Διοίκηση, οργάνωση, 
στελέχωσητης Περιφέρειας ρύθμιση θεμάτωνγιατηνΤο- 
πική Αυτοδιοίκηση και άλλες διατάξεις». 

3. Τις διατάξεις του άρθρου 27 του Ν. 2081/92 σε συν¬ 
δυασμό με την εγκύκλιο αρ. 550/εγκ. 1/7.10.92 της Γραμ¬ 
ματείας του Υπουργικού Συμβουλίου, που αφορά τον 
έλεγχο δαπανών που προκαλούν οι κανονιστικές πράξεις. 

4. Την αρ. 1482/29.10.1997 απόφαση Γεν. Γραμματέα 
Περιφέρειας Βορ. Αιγαίου στον Πρ/νο Δ/σης και στους 
Πρ/νους Τ μημάτων Δ/σης Τ οπ. Αυτ/σης και Διοίκησης Πε¬ 
ριφέρειας, που δημοσιεύθηκε στο ΦΕΚ 1010/14.11.1997 
τ. Β'. 

5. Την αρ. 10352/6.12.1999 απόφαση Γεν. Γραμματέα 
Περιφέρειας Βορείου Αιγαίου που αφορά την τοποθέτη¬ 
ση Πρ/νης Δ/σης Ν. Σάμου. 


6. Την αρ. 53/19.3.2002 νόμιμη απόφαση του Δημοτικού 
Συμβουλίου Πυθαγορείου περί σύστασης Ν.Π.Δ.Δ., απο¬ 
φασίζουμε: 

1. Συνιστάται στο Δήμο Πυθαγορείου του Νομού Σάμου 
ίδιο Νομικό Πρόσωπό με την επωνυμία «ΝΟΜΙΚΟ ΠΡΟΣΩ¬ 
ΠΟ ΕΘΕΛΟΝΤΙΚΗΣ ΠΥΡΟΣΒΕΣΗΣ ΚΑΙ ΠΕΡΙΒΑΛΛΟΝΤΟΣ» 

2. Σκοποί του Νομικού Προσώπου είναι: 

- Η ανάπτυξη αισθημάτων ευθύνης και ανιδιοτελούς 
προσφοράς αγάπης και σεβασμού στο δάσος και στο φυ¬ 
σικό και ανθρωπογεννές περιβάλλον. 

- Ανάδειξη του δάσους σε ύψιστο κοινωνικό αγαθό και 
προστασία του. 

- Η φύλαξη, η διαχείρηση και βελτίωση των πυροσβε¬ 
στικών εγκαταστάσεων και εξοπλισμών. 

- Πρόληψη και καταστολή φυσικών καταστροφών. 

- Προγραμματισμός και δημιουργίας εγκαταστάσεων. 

- Στήριξη και υποβοήθηση των εθελοντικών προσπα¬ 
θειών και δραστηριοτήτων των ατόμων, ομάδων, συλλό¬ 
γων, κλιμακίων. 

- Διάδοση της ιδέας και ανάπτυξη του εθελοντισμού σε 
όλες τις ηλικιακές ομάδες και δημιουργία τομέων εθελο¬ 
ντισμού. 

- Επιχορήγηση ομάδων, συλλόγων, κλιμακίων και 
ασφάλεια εθελοντών. 

- Εφαρμογή σε συνεργασία με Νομαρχιακή Αυτοδιοί¬ 
κηση, Δήμο, Κρατική Διοίκηση προγραμμάτων δασοπυ¬ 
ρόσβεσης, δασοπροστασίας, πυροπροστασίας και από¬ 
κτησης σύγχρονου εξοπλισμού για την έγκαιρη και απο¬ 
τελεσματική επέμβαση. 

- Ευαισθητοποίηση νεολαίας σε θέματα εθελοντισμού 

- Σύναψη προγραμματικών συμβάσεων με φορείς Δη¬ 
μοσίου ή μη για την επίτευξη σκοπών εθελοντισμού. 

- Διοργάνωση ημερίδων, συνεδρίων, εορτών, εκδηλώ¬ 
σεων και επιβραβεύσεις φορέων συλλόγων κ.λ.π. 

-Σχεδιασμός και υλοποίηση δράσεων για προστασία, 
διαχείρηση και αποκατάσταση φυσικού περιβάλλοντος. 

- Σύνταξη μελετών και προώθηση ένταξης έργων και 
δραστηριοτήτων του ΝΠΔΔ σε προγράμματα και πρωτο¬ 
βουλίες ΕΟΚ ή άλλων οργανισμών. 

- ανάληψη πρωτοβουλιών για επίλυση προβλημάτων νε¬ 
ολαίας. 

3. ΠΟΡΟΙ αυτού είναι: 

-Η ετήσια επιχορήγηση του Δήμου που θα ανέρχεται 
τουλάχιστον στο ποσό των 60.000 ΕΥΡΩ 

- Τακτικές και έκτακτες επιχορηγήσεις Δημοσίων Φορέ¬ 
ων και οργανισμών. 

- Εισφορές, δωρεές, κληρονομιές και κληροδοτήσεις. 

- Πρόσοδοι από παροχή πραγμάτων και υπηρεσιών 

- Πρόσοδοι από δική του περιουσία. 

4. Το Νομικό Πρόσωπο σαν Περιουσία έχει: 

-Οχήματα.Την χρήση των οποίων το Δημ.Συμβούλιο θα 

εκχωρήσει με απόφασή του. 

-Εγκαταστάσεις 

-Εξοπλισμός 

5. Το Νομικό Πρόσωπο διοικείται από 15 μελέςΔιοικητι¬ 
κό Συμβούλιο. 

Η θητεία του Διοικητικού Συμβουλίου ακολουθεί τη θη¬ 
τεία του Δημοτικού Συμβουλίου και λήγει με την εγκατά¬ 
σταση των νέων μελών. 

6. Το Νομικό Πρόσωπο εκπροσωπείται στα δικαστήρια 
και σε κάθε Αρχή από τον Πρόεδρο του διοικητικού Συμ¬ 
βουλίου και όταν αυτός απουσιάζει ή κωλύεται από τον 
Αντιπρόεδρο. 

7. Το Νομικό Πρόσωπο θα στεγάζεται προσωρινά στο 
Δημαρχείο μέχρι αποπεράτωσης κσι διαμόρφωσης των 
αιθουσών στο Δ/Δ Χώρας. 

8. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου 
60.000, 00 ΕΥΡΩ, που θα αποδίδεται στο Νομικό Πρόσω¬ 
πο στις αρχές κάθε έτους. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Σάμος, 24 Μάΐου 2002 

Με εντολή Γενικής Γραμματέως Περιφέρειας 
Η Διευθύντρια 
ΜΑΡΙΑ ΣΤΑΘΟΠΟΥΛΟΥ 

-♦- 

Αριθ. 1715 (4) 

Έγκριση του Οργανισμού Εσωτερικής Υπηρεσίας του 
Ν.Π.Δ.Δ. με την επωνυμία «ΔΗΜΟΤΙΚΟΙ ΠΑΙΔΙΚΟΙ 
ΣΤΑΘΜΟΙ ΔΗΜΟΥ ΠΥΘΑΓΟΡΕΙΟΥ Ν. ΣΑΜΟΥ» ( Ν. 
2880/2001). 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις των άρθρων 203 & 198 του ΠΔ 410/95 
όπως ισχύει. 

2. Τις διατάξεις του άρθρου 12τουΝ. 1188/1981 «Κώδι¬ 
κας κατάστασης Προσωπικού ΟΤΑ» όπως αντικαταστά- 
θηκαν από την παρ. 6 του άρθρου 26 του Ν. 2130/93 και 
παρ. 5του άρθρου 8του Ν. 2307/95. 

3. Τιςδιατάξειςτου Ν. 2503/1997«Διοίκηση, οργάνωση 
στελέχωση της Περιφέρειας κ.λ.π.». 

4. Τις διατάξεις του άρθρου 12 του Ν.2880/2001 (ΦΕΚ 
9/30/1/2001 τ. Α'), «Πρόγραμμα Πολιτεία για την μετα- 
ρύθμιση και τον εκσυγχρονισμό της Δημόσιας Διοίκησης 
και άλλες διατάξεις. 

5. Τις διατάξειςτου Ν. 1431/1984(ΦΕΚ46/16.4.84τ. Α') 
«Ρύθμιση θεμάτων φορέων Κοινωνικής Πρόνοιας, Παιδ. 
Προστασίας και άλλες διατάξεις. 

6. Τις διατάξεις του άρθρου 27 του Ν. 2081/91 με το 
οποίο προστέθηκε νέο άρθρο 29Α στο Ν. 1558/85 για τον 
έλεγχο των δαπανών που προκαλούν οι κανονιστικές δι¬ 
οικητικές πράξεις. 

7. Την αρ. 1482/29.10.1997 (ΦΕΚ 1010/14.11.97 τ. Β') 
απόφαση Γεν. Γραμματέα Περιφέρειας Βορ. Αιγαίου με¬ 
ταβίβαση διακαιώματος υπογραφής στον Πρ/νο Δ/σης 
και στους Πρ/νους Τμημάτων Δ/σης Τοπ. Αυτ/σης και Δι¬ 
οίκησης Περιφέρειας. 

8. Την αρ. 10352/6.12.99 απόφαση Γεν. Γραμματέα Πε¬ 
ριφέρειας Βορείου Αιγαίου που αφορά την τοποθέτηση 
Πρ/νης Δ/σης Ν. Σάμου. 

9. Την αριθ.2987/21.8.2000 Απόφαση του Γεν. Γραμ. Πε- 
ριφ/ρειας Β. Αιγαίου «Σύσταση ΝΠΔΔ στο Δήμο Πυθαγο¬ 
ρείου Ν. Σάμου με την επωνυμία ΔΗΜΟΤΙΚΟΙ ΠΑΙΔΙΚΟΙ 
ΣΤΑΘΜΟΙ ΔΗΜΟΥ ΠΥΘΑΓΟΡΕΙΟΥ» (ΦΕΚ 1159/ 
19.9.2001 τ. Β'). 

10. Την αρ. 41/14.12.2001 απόφαση του Διοικητικού 
Συμβούλιου του ΝΠΔΔ «ΔΗΜΟΤΙΚΟΙ ΠΑΙΔΙΚΟΙ ΣΤΑΘΜΟΙ 
ΔΗΜΟΥ ΠΥΘΑΓΟΡΕΙΟΥ» καιτην αρ. 243 /21.12.2001 από¬ 
φαση του Δημοτικού Συμβουλίου Πυθαγορείου, περί ψή¬ 
φισης ΟΕΥτου ΝΠΔΔ «Δημοτικοί Παιδικοί Σταθμοί Δήμου 
Πυθαγορείου. 


11. Τη γνωμοδότηση του Υπηρεσιακού Συμβουλίου 
ΟΤΑ Ν. Σάμου όπως διατυπώθηκε στο πρακτικό του αρ. 
1/14.3.2002, με την οποία κάνει αποδεκτή την απόφαση 
Δ.Σ. Παιδικοί Σταθμοί Πυθαγορείου και τροποποιεί ως 
προς το άρθρο 6. 

12. Την αρ. 78/2002 απόφαση του Δ.Σ. Πυθαγορείου με 
την οποία αποδέχονται τη γνωμοδότηση του Υπηρεσια¬ 
κού Συμβουλίου, αποφασίζουμε 

Εγκρίνουμε την αριθμ. 41/2001 απόφαση του Διοικητι¬ 
κού Συμβουλίου του ΝΠ «ΔΗΜΟΤΙΚΟΙ ΠΑΙΔΙΚΟΙ ΣΤΑΘ¬ 
ΜΟΙ ΔΗΜΟΥ ΠΥΘΑΓΟΡΕΙΟΥ» Ν. Σάμου που αναφέρεται 
στην ψήφιση Οργανισμού Εσωτερικής Υπηρεσίας, όπως 
διαμορφώθηκε και ισχύει μετά από γνωμοδότηση του 
Υπηρεσιακού Συμβουλίου ΟΤΑ Ν.Σάμου, όπως εκτίθεται 
παρακάτω: 

Άρθρο Ιο 

Διάρθρωση Υπηρεσιών 

Συνιστάταιστο «ΔΗΜΟΤΙΚΟΙ ΠΑΙΔΙΚΟΙ ΣΤΑΘΜΟΙΔ.ΠΥ- 
ΘΑΓΟΡΕΙΟΥ» ως Νομικό Πρόσωπο του αρ. 203 του ΠΔ 
410/95 ήτοιΔ.Ν.Π. υπηρεσία σε επίπεδο Δ/σης (απόφ. συ- 
στ. πράξης 2987/2000, ΦΕΚ 1159/19.9.2000 τ. Β') δυναμι¬ 
κότητας 175 νηπίων. 

Η Δ/ση του Νομικού Προσώπου αποτελείται από: 

α) τρία τμήματα προσχολικής αγωγής ήτοι: 

1. Τμήμα προσχολικής αγωγής Πυθαγορείου με έδρα 
το Δημ.Διαμέρισμα Πυθαγορείου δυναμικότητας 75 νη¬ 
πίων. 

2. Τμήμα προσχολικής αγωγή Χώρας με έδρα το Δημο¬ 
τικό Διαμέρισμα Χώρας δυναμικότητας 50 νηπίων. 

3. Τμήμα προσχολικής αγωγής Μυτιληνιών με έδρα το 
Δημοτικό Διαμέρισμα Μυτιληνιών δυναμικότητας 50 νη¬ 
πίων. 

β) Τμήμα Διοικητικού Οικονομικού 

Άρθρο 2ο 

Αρμοδιότητες Διεύθυνσης και Τμημάτων 

Α) Η Διεύθυνση εποπτεύει, συντονίζει και κατευθύνει το 
παιδαγωγικό έργο των τμημάτων και γενικά μεριμνά για 
την εύρυθμη λειτουργία του σύμφωνα με τον ισχύον κα¬ 
νονισμό. 

Β) Το Τμήμα Προσχολικής Αγωγής επιμελείται την πα¬ 
ροχή σύγχρονης προσχολικής αγωγής στα φιλοξενούμε¬ 
να βρέφη και νήπια σε συνεργασία με το προσωπικό του 
Σταθμού. 

Γ) Τμήμα Διοικητικού -Οικονομικού επιμελείται τις πα¬ 
ντός είδους διοικητικές Οικονομικές εργασίες του Σταθ¬ 
μού. 

Άρθρο 3ο 

Καθήκον Προϊσταμένου Διεύθυνσης 

1. Είναι αρμόδιος και επιμελείται σε συνεργασία με τους 
παιδαγωγούς των τμημάτων για την εφαρμογή των σύγ¬ 
χρονων απόψεων της Παιδαγωγικής και της Ψυχολογίας. 

2. Εποπτεύει, συντονίζει και κατευθεύνει το παιδαγωγι¬ 
κό έργο των τμημάτων. 

3. Είναι αρμόδιος για την εύρυθμη λειτουργία του Σταθ¬ 
μού. 

4. Εισηγείται στο Δ.Σ. του Σταθμού κάθε θέμα που αφο¬ 
ρά τη λειτουργία, προσωπικό, τους γονείς και την υλικο- 
τεχνική υποδομή του Σταθμού όπως: 

• τον αριθμό και τις ειδικότητες του προσωπικού που εί- 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


9679 


ναι αναγκαίο, προκειμένου να διασφαλιστεί η εύρυθμη 
λειτουργία του 

• το παιδαγωγικό υλικό καιτονπάσης φύσεως εξοπλισμό 

• τις απαραίτητες εργασίες για την επισκευή και συ¬ 
ντήρηση των κτιρίων. 

• την επιμόρφωση του προσωπικού 

5. Είναι υπεύθυνος για την τήρηση του ωραρίου του 
προσωπικού, προγραμματίζει, εγκρίνει τις άδειες αυτού 
ώστε να μην δημιουργούνται λειτουργικά προβλήματα 
στα τμήματα. 

6. Εγκρίνει και υπογράφει τα αιτήματα των προϊσταμέ¬ 
νων που αφορούν ανάγκες των τμημάτων τους. 

7. Συνεργάζεται αρμονικά με το Τμήμα Διοικητικού - Οι¬ 
κονομικού το οποίο οφείλει να παρέχει κάθε στοιχείο, για 
να διασφαλισθεί η εύρυθμη λειτουργία των τμημάτων και 
η επίτευξη των σκοπώντου. 

8. Επιβλέπει τη τήρηση όλων των απαραίτητων βιβλίων 
και τηρεί σφραγίδα του Νομ. Προσώπου. 

Άρθρο 4ο 

Καθήκοντα Προϊσταμένου Τμήματος 
Π ροσχολικής Αγωγής 

Είναι υπεύθυνος: 

1. Για την εύρυθμη λειτουργία του Τμήματος και την τή¬ 
ρηση του κανονισμού λειτουργίας. 

2. Για την παροχή σωστής προσχολικης αγωγής στα φι¬ 
λοξενούμενα βρέφη/νήπια σε συνεργασία με το παιδα¬ 
γωγικό προσωπικό. 

3. Εποπτεύει όλο το π ροσωπικό το υ τμή ματος για τη σω¬ 
στή εκτέλεση των καθηκόντων του. 

4. Εισηγείται στην Διεύθυνση, τις ανάγκες του Τμήμα¬ 
τος σε προσωπικό και πάσης φύσεως εξοπλισμό καθώς 
και την επιμόρφωση του προσωπικού. 

5. Είναι υπευθυνος γιατις συγκεντρώσεις, προσωπικού, 
γονέων 

6. Τηρεί όλα τα απαραίτητα βιβλία και την σφραγίδα του 
τμήματος 

Άρθρο 5ο 

Καθήκοντα Προϊσταμένου Τμήματος 
Διοικητικού - Οικονομικού 

1. Είναι υπεύθυνος για την προμήθεια και τον έγκαιρο 
εφοδιασμό του Σταθμού με τα αναγκαία τρόφιμα και λοι¬ 
πά υλικά που είναι απαραίτητα για την εύρυθμη λειτουρ¬ 
γία του. 

2. Επιμελείται την εκκαθάριση και πληρωμή κάθε δαπά¬ 
νης και εκδίδει τα σχετικά εντάλματα πληρωμών. 

3. Συντάσσει τις μισθολογικές καταστάσεις του προσω¬ 
πικού και φροντίζει για την εκκαθάριση μισθών, επιδομά¬ 
των, προσαυξήσεων κ.λ.π.του προσωπικού. 

4. Συνεργάζεται με τον Διευθυντή γιατην κατάρτισητου 
προϋπολογισμού - απολογισμού - ισολογισμού 

5. Τηρεί όλα τα απαραίτητα βιβλία. 

Άρθρο 6ο 

Οργανική σύνθεση Προσωπικού 

Οι θέσεις προσωπικού ορίζονται ως εξής: 

Α.ΜΟΝΙΜΟ ΠΡΟΣΩΠΙΚΟ 

1. Κλάδος ΔΕ 1 Διοικητικού Οικονομικού μία (1 )θέση με 
βαθμό Δ, Γ, Β, Α 

2. Κλάδος ΠΕ Νηπιαγωγείο μία (1) θέση με βαθμό Δ, Γ, 
Β, Α 

3. Κλάδος ΤΕ 9 Βρεφονηπιοκομίας τρεις (3) θέσεις με 
βαθμό Δ, Γ, Β, Α 


4. Κλάδος ΔΕ32 Μαγείρων δύο( 2 )θέσεις με βαθμό Δ, Γ, 
Β, Α 

5. Κλάδος ΥΕ 14 βοηθητικού Προσωπικού(βοηθος μα- 
γείρου)μία(Ι) θέση με βαθμό Ε, Δ, Γ, Β 

6. Κλάδος ΥΕ 16 προσωπικού καθαριότητας δύο(2) θέ¬ 
σεις με βαθμό Ε, Δ, Γ, Β 

Β'ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 

1. Κλάδος ΤΕ Νηπιαγωγών (προσωρινός) μία (1) θέση 

2. Κλάδος ΤΕ Βρεφονηπιοκομίας (προσωρινός) τρεις 
(3) θέσεις 

3. Κλάδος ΥΕ 14 βοηθών μαγείρων δύο (2) θέσεις 

4. Κλάδος ΥΕ 16 προσωπικού καθαριότητας τρεις (3) θέ¬ 
σεις 

Γ ΕΠΟΧΙΑΚΟ ΠΡΟΣΩΠΙΚΟ 

Κλάδος ΥΕ 16 Γενικών Καθηκόντων τέσσερις (4) θέσεις. 

Οι θέσεις των κλάδων ΠΕ Νηπιαγωγών (προσωρινός) 
και ΤΕ Νηπιαγωγών (προσωρινός) μετατρέπονται μόλις 
κενωθούν με οποιονδήποτε τρόπο σε θέσεις κλάδου ΤΕ9 
Βρεφονηπιοκόμων σύμφωνα με τις διατάξεις του άρθρου 
35 Ν. 2646/1998. 

ΤΥΠΙΚΑ ΠΡΟΣΟΝΤΑ 

ΠΕ Διοικητικού -Οικονομικού 

- Προσόν διορισμού στον εισαγωγικό βαθμό ορίζεται 
πτυχίο ή δίπλωμα νομικής ή πολιτικών ή οικονομικών επι¬ 
στημών ή κοινωνιολογίας ή διοίκησης επιχειρήσεων ΑΕΙ 
της ημεδαπής ή πτυχίο ή διπλωμάτου Οικονομικού Πανε¬ 
πιστημίου Αθηνών ή του Παντειου Πανεπιστημίου Κοινω¬ 
νικών και Πολιτικών Επιστημών ή του Πανεπιστημίου Πει¬ 
ραιώς ή Ανώτατης Βιομηχανικής σχολής Θεσσαλονίκης 
της ημεδαπής ή ισοτίμου αντίστοιχης ειδικότητας σχο¬ 
λών της αλλοδαπής. 

ΠΕ Νηπιαγωγών 

- Προσόν διορισμού στον εισαγωγικό βαθμό ορίζονται 
το πτυχίο προσχολικής αγωγής Πανεπιστημιακής εκπαί¬ 
δευσης σχολών της ημεδαπής ή της αλλοδαπής ή πτυχίο 
βρεφονηπιοκομίας ΤΕΙ και πτυχίο της ΠΑΤΕΣ - ΣΕΛΕΤΕ. 

Σε περίπτωση που δεν είναι δυνατή η πλήρωση της θέ¬ 
σης από υποψηφίους με τα παραπάνω προσόντα επιτρέ¬ 
πεται η κάλυψη της, από υποψηφίους με πτυχίο ΤΕΙ Βρε¬ 
φονηπιοκομίας. 

ΤΕ 9 Βρεφονηπιοκόμων 

- Προσόν διορισμού στον εισαγωγικό βαθμό ορίζεταιτο 
ομώνυμο ή αντίστοιχο, κατά ειδικότητα, πτυχίο ή δίπλωμα 
ΤΕΙ της ημεδαπής ή ισότιμων τίτλων σχολών της ημεδα¬ 
πής ή αλλοδαπής ή ΚΑΤΕΕ ή ισότιμων σχολών της ημεδα¬ 
πής ή αλλοδαπής. 

ΔΕ 32 Μαγείρων 

- Προσόν διορισμού στον εισαγωγικό βαθμό του κλά¬ 
δου ορίζεται ο ομώνυμος ή αντίστοιχος ή συναφής κατά 
ειδικότητα απολυτήριος τίτλος ενιαίου πολύ κλαδικού λυ¬ 
κείου ή τεχνικού επαγγελματικού λυκείου ή τεχνικής 
επαγγελματικής σχολής δευτεροβάθμιας εκπάιδευσης, ή 
σχολής μαθητείας του ΟΑΕΔτου Ν. 1346/1983 (ΦΕΚ46Α) 
ή άλλου ισότιμου τίτλου σχολικής μονάδας της ημεδαπής 
ή αλλοδαπής. 

ΥΕ 14 Βοηθητικού προσωπικού (βοηθός μαγείρου) 

- Προσόν διορισμού στον εισαγωγικό βαθμό ορίζεται 
απολυτήριος τίτλος υποχρεωτικής εκπαίδευσης (δηλαδή 
απολυτήριο τριταξίου γυμνασίου ή για υποψηφίους που 
έχουν αποφοιτήσει μέχρι και το 1980 απολυτήριο δημοτι¬ 
κού σχολείου), ή απολυτήριος τίτλος κατώτερης τεχνικής 
σχολής του Ν.Δ 580/1970. 

ΥΕ 16 Προσωπικού καθαριότητας 

- Προσόν διορισμού στον εισαγωγικό βαθμό ορίζεται 
απολυτήριος τίτλος υποχρεωτικής εκπαίδευσης (δηλαδή 
απολυτήριο τριταξίου γυμνασίου ή για υποψηφίους που 
έχουν αποφοιτήσει μέχρι και το 1980 απολυτήριο δημοτι¬ 
κού σχολείου), ή απολυτήριος τίτλος κατώτερης τεχνικής 
σχολής του Ν.Δ 580/1970. 

Εποχιακό προσωπικό διαφόρων ειδικοτήτων 

Όπως ορίζει κάθε φορά η ισχύουσα νομοθεσία. 

Άρθρο 7ο 

Προϊστάμενοι Υπηρεσιακών Μονάδων 

Ι.Κατά το διάστημα κατά το οποίον υπηρετούν στο 
ΝΠΔΔ υπάλληλοι των κλάδων Π Ε Νηπιαγωγών (προσωρι¬ 
νός) και ΤΕ Νηπιαγωγών (προσωρινός) και ΤΕ Βρεφονη- 
πιοκομίας ως προϊστάμενοι της Διεύθυνσης Παιδικού/ 
Βρεφονηπιακού Σταθμού καθώς και του Τμήματος Προ- 
σχολικής Αγωγής επιλέγονται από τους κλάδους ΠΕ Νη¬ 
πιαγωγών (προσωρινός ) ΤΕ Νηπιαγωγών (προσωρι- 
νός)ΤΕ Βρεφονηπιοκομίας και ΤΕ 9 Βρεφονηπιοκομίας. 

Μετά την κατάργηση των προσωποπαγών θέσεων 
προϊστάμενοι κρίνονται κατ’ αποκλειστικότητα υπάλλη¬ 
λοι του κλάδου ΤΕ9 Βρεφονηπιοκομίας. 

2. Προϊστάμενος του Τμήματος Διοικητικού -Οικονομι¬ 
κού επιλέγεται υπάλληλος του κλάδου ΠΕΙ Διοικητικού - 
Οικονομικού, ΤΕ17 Διοικητικού - Λογιστικού, ΔΕ Διοικητι¬ 
κού - Λογιστικού και ΔΕ. 1 Διοικητικού - Λογιστικού. 

Άρθρο 8ο 

Για το διορισμό, τα καθήκοντα, τους περιορισμούς, το 
χρόνο εργασίας την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης το προ¬ 
βάδισμα, τις ηθικές αμοιβές, τα πειθαρχικά αδικήματα τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές διατάξεις. 

Άρθρο 9ο 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά κλάδο καλύπτουν όλους 
τους εργαζόμενους στο ΝΠΔΔ ανεξαρτήτως σχέσεως 
εργασίας καθώς και ορισμένο επιπλέον αριθμό θέσεων 
για την κάλυψη των υφισταμένων και μελλοντικών ανα¬ 
γκών των Υπηρεσιών του ΝΠΔΔ. 

Η κατανομή του προσωπικού στις Διευθύνσεις - Τμή¬ 
ματα γίνεται πάντοτε με απόφαση του προέδρου του Δ.Σ. 
του ΝΠΔΔ, ανάλογα με τις ανάγκες των υπηρεσιών, τα 
προσόντα των υπαλλήλων, την πείρα και τις γνώσεις αυ¬ 
τών σε ειδικά αντικείμενα κατά την οποία κατανομή θα 
εξετάζονται και τυχόν ειδικές ανάγκες των υπαλλήλων 
(μητέρες ανηλίκων τέκνων, έγκυες γυναίκες, τόπος δια¬ 
μονής κ.λ.π.) 

Προϊστάμενοι Διευθύνσεων και Τμημάτων ορίζονται πά¬ 
ντοτε με απόφαση Προέδρου του Δ.Σ., οι κρινόμενοι από 
το αρμόδιο Υπηρεσιακό Συμβούλιο υπάλληλοι αναπλη- 
ρούμενοι σε περίπτωση απουσίας τους ή κωλύματος από 
τον κατά βαθμό αρχαιότερο υπάλληλο της αυτής υπηρε¬ 
σίας. 

Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενη από τον παρόντα Οργανι¬ 
σμό ρυθμίζεται με τον κανονισμό λειτουργίας του ΝΠΔΔ. 

Από την ψήφιση του παραπάνω Οργανισμού Εσωτερι¬ 
κής Υπηρεσίας προκαλείται δαπάνη σε βάρος του προϋ¬ 


πολογισμού του οικονομικού έτους 2002, ο οποίος ενι- 
σχύεται από τους ΚΑΠ, τροφεία κ.λ.π. ύψους 176082, 17 
ΕΥΡΩ περίπου εφόσον προσληφθούν όλοι και για τα επό¬ 
μενα οικονομικά έτη το ύψος της δαπάνης δεν μπορεί να 
προσδιοριστεί. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Σάμος, 24 Μάίου 2002 

Με εντολή Γ ενικής Γ ραμματέως Περιφέρειας 
Η Διευθύντρια 
ΜΑΡΙΑ ΣΤΑΘΟΠΟΥΛΟΥ 

-Φ- 

Αριθ. 822/27.5.2002 (5) 

Απόκτηση ελληνικής ιθαγένειας της ομογενούς Κέσωβα 
Σβετλάναςτου Ισαάκ. 

Η ΓΕΝΙΚΗ ΓΡΑΜΜΑΤΕΑΣ ΤΗΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Με την 822/27.5.2002 απόφαση της Γ ενικής Γ ραμματέ- 
ας Περιφ. Δυτικής Μακεδονίας που εκδόθηκε σύμφωνα 
μετις διατάξεις του άρθρου 1 του Νόμου 2790/2000 (ΦΕΚ 
24/τ.Α') «Αποκατάσταση των Παλιννοστούντων ομογενών 
από την τέως Σοβιετική Ένωση και άλλες διατάξεις και 
του άρθρου 76 του Νόμου 2910/2001 (ΦΕΚ 91/τ. Ά) «Εί¬ 
σοδος και παραμονή αλλοδαπών στην Ελληνική Επικρά¬ 
τεια. Κτήση της Ελληνικής Ιθαγένειας με πολιτογράφηση 
και άλλες διατάξεις, γίνεται δεκτή η από 16.7.2001 αίτηση 
της ομογενούς Κέσωβα Σβετλάνας του Ισαάκ περί απο- 
κτήσεωςτης Ελληνικής Ιθαγένειας. 

Με εντολή Γ ενικού Γ ραμματέα Περιφέρειας 

Η Προϊσταμένη 

ΑΝΑΣΤΑΣΙΑ ΠΑΠΑΔΟΠΟΥΛΟΥ 

-Φ- 

Αριθ. 6582 (6) 

Τροποποίηση της 18092/27.12.2002 αποφάσηςτου Γενι¬ 
κού Γραμματέα Περιφέρειας Πελοποννήσου (ΦΕΚ 
12/Β'/14.1.2002) που αφορά τη σύσταση «Αναπτυξια¬ 
κής Δημοτικής Επιχείρησης Ηραίας» στο Δήμο Ηραίας 
Νομού Αρκαδίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 277 έως 284 του Π.Δ/τος 
410/1995 όπως ισχύουν 

2. Τις διατάξεις των άρθρων 1, 2, 6 και 11 παρ. 23 και 24 
του Ν. 2503/1997 (ΦΕΚ 107/Α/20.5.1997), που αφορά τη Δι¬ 
οίκηση, Οργάνωση, Στελέχωση της Περιφέρειας, ρύθμιση 
θεμάτων για την Τοπική Αυτοδιοίκηση και άλλες διατάξεις. 

3. Τις διατάξεις του Ν. 2839/2000 (ΦΕΚ 196/α/ 
12.9.2000) που αφορά ρυθμίσεις θεμάτων του Υπουργεί¬ 
ου Εσωτερικών Δημόσιας Διοίκησης και Αποκέντρωσης. 

4. Τις διατάξεις της 25027/9.4.1984 απόφασης του 
Υπουργείου Εσωτερικών (ΦΕΚ 244/Β/19.4.1984). 

5. Τις 93/2001 και 115/2001 αποφάσεις του Δημοτικού 
Συμβουλίου Δήμου Ηραίας που αφορούντη σύσταση αμι¬ 
γούς δημοτικής επιχείρησης με την επωνυμία «Αναπτυ¬ 
ξιακή Δημοτική Επιχείρηση Ηραίας» 

6. Την 18092/ 27.12.2002 απόφασή μας (ΦΕΚ 

12/Β'/14.1.2002) που αφορά τη σύσταση στο Δήμο Ηραί- 
ας «Αναπτυξιακής Δημοτικής Επιχείρησης Ηραίας» 

7. Την 66/2002 απόφαση του Δημοτικού Συμβουλίου 
Ηραίας, που αφοράτηντροποποίησητου άρθρου 3του κα¬ 
ταστατικού της ανωτέρω επιχείρησης σχετικά με τη συμ¬ 
μετοχή των αιρετών εκπροσώπων της πλειοψηφίας στο Δι¬ 
οικητικό Συμβούλιο της Επιχείρησης, αποφασίζουμε: 

1. Τροποποιούμε την 18092/27.12.2002 απόφαση (ΦΕΚ 
12/Β'/14.1.2002) που αφορά τη σύσταση «Αναπτυξιακής 
Δημοτικής Επιχείρησης Ηραίας» στο Δήμο Ηραίας ως 
προς την παράγραφο 3, σχετικά με την εκπροσώπηση των 
αιρετών εκπροσώπων της πλειοψηφίας στο Διοικητικό 
Συμβούλιο ως κατωτέρω: 

Στο Διοικητικό Συμβούλιο της Επιχείρησης θα συμμετέ¬ 
χουν ο Δήμαρχος και τρεις (3) δημοτικοί σύμβουλοι της 
πλειοψηφίας. 

Κατά τα λοιπά για τη σύσταση της επιχείρησης ισχύει η 
18092/27.12.2002 απόφασή μας. Από τις διατάξεις της 
παρούσας απόφασης δεν προκαλείται δαπάνη σε βάρος 
του προϋπολογισμού του δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 28 Μάΐου 2002 

Ο Γενικός Γραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 

-♦- 

(7) 

Χορήγησης άδειας κυκλοφορίας φαρμακευτικού ιδιο¬ 
σκευάσματος ΕΑΜΒΕΤΑ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την 18023/16.5.2002 απόφαση του Εθνικού Οργανι¬ 
σμού Φαρμάκων χορηγήθηκε, βάσει των διατάξεων του 
άρθρου 3 της παραγράφου 1 της Κοινής Υπουργικής 
Απόφασης Α6/9392/91, άδεια κυκλοφορίας στο φαρμα¬ 
κευτικό ιδιοσκεύασμα ΙΑΜΒΕΤΑ. 

Δραστική ουσία: ΟΕΤΙΒΙΖΙΝΕ ΩΙΗΥΩΒΟΟΗΕΟΒΙΩΕ 

Μορφή/Περιεκτικότητα: Επικαλυμένο με λεπτό υμένιο 
δισκίο 

Δικαιούχου προϊόντος: ΜΕΩΙΡΑΒ ΕΤΩ ΕΝΟΕΑΝΩ 

Υπεύθυνος κυκλοφορίας: ΡΑΒΜΕΩΙΑΑΕ 

Η Διευθύντρια 
ΙΟΥΛΙΑ ΓΙΩΤΑΚΗ 

-♦- 

( 8 ) 

Χορήγησης άδειας κυκλοφορίας φαρμακευτικού ιδιο¬ 
σκευάσματος ΤΗΒΙΟΕΑΝ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Μετην 17531/13.5.2002 απόφαση του Εθνικού Οργανι¬ 
σμού Φαρμάκων χορηγήθηκε, βάσει των διατάξεων του 
άρθρου 3 της παραγράφου 1 της Κοινής Υπουργικής 
Απόφασης Α6/9392/91, άδεια κυκλοφορίας στο φαρμα¬ 
κευτικό ιδιοσκεύασμα ΤΗΒΙΟΕΑΝ. 

Δραστική ουσία: ΩΙΗΥΩΒΟΕΒΟΟΟΒΙδΤΙΝΕ ΜΕ3ΙΕΑΤΕ 

Μορφή/Περιεκτικότητα: Δισκίο ΤΑΒ 6 ΜΟ/ΤΑΒ 

Δικαιούχου προϊόντος: ΑΝΤΟΒ ΕΠΕ 

Υπεύθυνος κυκλοφορίας: ΑΝΤΟΒ ΕΠΕ 

Η Διευθύντρια 
ΙΟΥΛΙΑ ΓΙΩΤΑΚΗ 


(9) 

Ανάκληση άδειας κυκλοφορίας φαρμακευτικών ιδιο¬ 
σκευασμάτων ΑΟΤΙΕΕΩΟΝ &ΑΕΚΕΒΑΝ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την 15872/26.4.2002 απόφαση του ΕΟΦ ανακλήθη¬ 
κε, βάσει των διατάξεων του άρθρου 5 της Κοινής Υπουρ¬ 
γικής Απόφασης Α6/9392/91, ανάκληση αδειών κυκλοφο¬ 
ρίας των φαρμακευτικών ιδιοσκευασμάτων α) ΑΟΤΙΡΕ- 
ΩΟΝ & β) ΑΕΚΕΒΑΝ 
Δραστικές ουσίες: 

α) ΡδΕΩΩΟΕΡΗΕΩΒΙΝΕ ΗΟΙ_ +ΤΒΙΡΒΟΕΙΡΙΝΕ ΗΟΕ 

β) ΜΕΕΡΗΑΕΑΝ 

Μορφές: 

α) ΤΑΒ. (60+2,5)πις|/ΤΑΒ & 3ΥΒ (30+1,25)πΐ0/5ΜΕ 
β) Ο.ΤΑΒ 2πις|/ΤΑΒ & 5πιρ ΤΑΒ, ΕΥ.ΡΩ.ΙΝϋ δΟπ^Λ/ΙΑΕ 
Δικαιούχου σήματος: 

ΤΗΕ 1Λ/ΕΕΕΟΟΜΕ ΡΟΕΙΝΩΑΤΙΟΝ ΕΤΩ, ΕΝΟΕΑΝΩ 
Υπεύθυνος κυκλοφορίας: ΟΕΑΧΟ \Λ/ΕΙ_ΕΟΟΜΕ ΑΕΒΕ 
κατόπιν αιτήσεως της εταιρείας. 

Η Διευθύντρια 
ΙΟΥΛΙΑ ΓΙΩΤΑΚΗ 

-♦- 

( 10 ) 

Ανάκληση άδειας κυκλοφορίας φαρμακευτικών ιδιο¬ 
σκευασμάτων ΩΙΙΑΟΤ, ΕΧΟδΩΒΡ & ΙΜΕΙΒΑΝ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Μετην 15871/26.4.2002 απόφαση του ΕΟΦ ανακλήθη¬ 
κε, βάσει των διατάξεων του άρθρου 5 της Κοινής Υπουρ¬ 
γικής Απόφασης Α6/9392/91, ανάκληση αδειών κυκλοφο¬ 
ρίας των φαρμακευτικών ιδιοσκευασμάτων α) ΩϋΑΟΤ, β) 
ΕΧΟδΕΙΒΡ & γ) ΙΜΩΒΑΝ. 

Δραστικές ουσίες: 

α) ΑΟΒίνΑδΤΙΝΕ+ΡδΕΩΩΟΕΡΗΕΩΒΙΝΕ ΟΗΕ 

β) ΩΙΡΑΕΜΙΤΟΥΕ ΡΗΟδΡΗΑΤΙΩΥί Ο γ) ΑΖΑΤΗΙΟΡΒΙΝΕ 

Μορφές: 

α) ΟΑΡ (8+6Ο)πΐ0/ΟΑΡ 
β) ΕΥ.ΤΒΑΟΗ 108 γπ 9Λ/ΙΑΙ_ 
γ) ΙΥ.Ρ.ΐν.ΙΝ δΟπιρ/νίΑΕ Ρ.Ο.ΤΑΒ δΟπιρ/ΤΑΒ 
Δικαιούχου σήματος: 

ΤΗΕ 1Λ/ΕΕΕΟΟΜΕ ΡΟΕΙΝΩΑΤΙΟΝ ΕΤΩ, ΕΝΟΕΑΝΩ 
Υπεύθυνος κυκλοφορίας: 

ΟΕΑΧΟ ΪΑ/ΕΕΕΟΟΜΕ ΑΕΒΕ κατόπιν αιτήσεως της εται¬ 
ρείας. 

Η Διευθύντρια 
ΙΟΥΛΙΑ ΓΙΩΤΑΚΗ 

-♦- 

( 11 ) 

Ανάκληση άδειας κυκλοφορίας φαρμακευτικών ιδιο¬ 
σκευασμάτων, ΡΕΙΒΙ-ΝΕΤΗΟΕ & 3ΕΜΡΒΕΧ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με 15870/26.4.2002 απόφαση του ΕΟΦ ανακλήθηκε, 
βάσει των διατάξεων του άρθρου 5 της Κοινής Υπουργι¬ 
κής Απόφασης Α6/9392/91, ανάκληση αδειών κυκλοφο¬ 
ρίας των φαρμακευτικών ιδιοσκευασμάτων α) ΡΩΒΙ- 
ΝΕΤΗΟΕ&β) 3ΕΜΡΒΕΧ. 

Δραστικές ουσίες: 

α) ΜΕΒΟΑΡΤΟΡυΠΙΝΕ 
β) ΑΟΒίνΑδΤΙΝΕ 
Μορφές: 

α) ΤΑΒ δΟιηρ/ΤΑΒ 
β) ΟΑΡ3 8ΓΠ9/ΟΑΡ 

Δικαιούχου σήματος: ΤΗΕ \Ν ΕϋΧΟΜΕ ΡΟυΝΩΑΤΙΟΝ 
□Ό, ΕΝΟίΑΝΩ 
Υπεύθυνος κυκλοφορίας: 

ΟΙ ΑΧ Ο \Λ/ΕΙ_Ι_ΟΟΜΕ ΑΕΒΕ, κατόπιν αιτήσεωςτης εται¬ 
ρείας. 

Η Διευθύντρια 
ΙΟΥΛΙΑ ΓΙΩΤΑΚΗ 

-♦- 

( 12 ) 

Ανάκληση άδειας κυκλοφορίας φαρμακευτικών ιδιο¬ 
σκευασμάτων, ΙΕυΚΕΒΑΝ & ΕΑΝΝ/15. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 
Με την 15869/26.4.2002 απόφαση του ΕΟΦ ανακλήθη¬ 


κε, βάσει των διατάξεων του άρθρου 5 της Κοινής Υπουρ¬ 
γικής Απόφασης Α6/9392/91, ανάκληση αδειών κυκλοφο¬ 
ρίας των φαρμακευτικών ιδιοσκευασμάτων α) ΕΕυΚΕΒ- 
ΑΝ & β) ΙΑΝνίδ. 

Δραστικές ουσίες: 
α) ΟΗΕΟΒΑΜΒυΟΙΕ 
β) ΤΙΟΟυΑΝΙΝΕ 
Μορφές: 

α) Ο. ΤΑΒ δπιρ/ΤΑΒ & 5ιτις)/ΤΑΒ 
β) ΤΑΒ40ιτις|/ΤΑΒ 
Δικαιούχου σήματος: 

ΤΗΕ \Λ/ΕΙ_Ι_ΟΟΜΕ ΡΟυΝϋΑΤΙΟΝ ΠΌ, ΕΝΘΕΑΝϋ 
Υπεύθυνος κυκλοφορίας: 

ΟΙ_ΑΧΟ \Λ/ΕΙ_Ι_ΟΟΜΕ ΑΕΒΕ, κατόπιν αιτήσεως της εται¬ 
ρείας. 

Η Διευθύντρια 
ΙΟΥΛΙΑ ΓΙΩΤΑΚΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




